Sondra Isaminger

Sondra Isaminger (1956–2008-yillar) Nyu-Meksiko shtatining Albukerke shahridagi jamoat rahbari va qoʻshiqchi edi.

 Yoshlik davri 
Isaminger 1956-yil 27-dekabrda Angliyaning Wiltshire okrugi (Buyuk Britaniya) Swindon yaqinida tugʻilgan. Uning otasi Clarence „Sonny“ Bracken, onasi esa „Bobbie“ Bracken edi. Albukerkeda oʻsgan Isaminger Manzano oʻrta maktabida oʻqigan va u yerda spektakllarda ishtirok etish bilan birga, omma oldida qoʻshiq kuylagan. Isaminger professional tarzda qoʻshiq aytishni boshlab, turli shou guruhlari bilan gʻarbiy qirgʻoq boʻylab gastrol qilgan.

 Faoliyati 
1982-yilda Isaminger gitarachi Jon Isaminger bilan uchrashdi. Qisqa vaqt ichida ikkalasi rok-n-roll sanʼatkoriga aylanishdi. 1984-yil 27-aprelda esa ular Bernalillo okrugi sudida turmush qurishdi.

1985-yilda ularning qizi Victoria, 1988-yilda esa Michelle tugʻildi. 1995-yilda, yetti yoshli qizi Michellega buyrak usti bezining kortikal karsinomasi tashxisi qoʻyildi, bu Li-Fraumeni sindromi deb ataladigan genetik tendensiyadan kelib chiqqan boʻlib, ogʻriqli va intensiv davolanishdan soʻng u 1996-yil dekabr oyida vafot etdi. Besh oy oʻtgach, Sondraning oʻziga ham Li-Fraumeni sindromi bilan bogʻliq boʻlgan saratonning genetik shakli tashxisi qoʻyildi.

1997-yilda eri John bilan „Under the Influence“/ Under The Influence  nomli mashhur xristian guruhini tashkil etgan va original musiqa va qoʻshiqlarni ijro etgan. Sondraning oʻzi „Mening yangi munosabatim“ („My New Attitude“) dasturiga asos solgan va bu dasturning maqsadi ayollarning ruhiy tushkunlik va oʻz-oʻzini hurmat qila olish muammolariga qarshi kurashish boʻlgan.

2003-yilda Isamingerning saratoni kuchaygan edi va u 2008-yil 8-yanvarda vafot etdi. Albukerkedagi Go'lgota cherkovidagi dafn marosimida koʻplab oila aʼzolari, doʻstlari va unga yordam bergan insonlar ishtirok etishdiAlbuquerque Tribune Obituary .

 Sondra Isaminger Saraton kasalligi jamgʻarmasi 
2009-yilda turmush oʻrtogʻi John tomonidan ayolining xotirasiga bagʻishlab asos solingan Sondra Isaminger Saraton kasalligi jamgʻarmasi notijorat tashkilot boʻlib, maqsadi saraton qurbonlari va ularning oilalariga yordam berish boʻlgan. Jamgʻarma 2009-yil 22-avgustda Milliy ispan madaniyat markazida katta mablagʻ yigʻish tadbirini oʻtkazdi va koʻplab Nyu-Meksiko guruhlari xayriya qilishdiConcert at Hispanic Cultural Center .

 Manbalar 

Category:qo'shiqchilar
Category:1956-yil tug'ilganlar